Municipiul Dej poate fi luat exemplu de transformare și dezvoltare de foarte multe orașe din România care nu sunt reședință de județ. Investițiile cu fonduri europene făcute de primărie în infrastructura rutieră, în educație, sănătate și turism au schimbat în mod radical Dejul.
Ziarul Făclia de Cluj a stat de vorbă cu primarul Costan Morar pentru a vedea care au fost principalele beneficii aduse pentru acest oraș de exercițiul financiar european 2014-2023 și ce obiective sunt vizate în continuare.
Rep: Domnule primar, la finalul anului 2023 s-a încheiat exercițiul financiar 2014-2021, cu prelungire până în 2023. Ce a însemnat acest instrument financiar pentru municipiul Dej?